laion/Wikipedia-Exotic huggingface dataset:
ג'ון הולט (זמר)

ג'ון (קנת) הולט (11 ביולי 1947 בקינגסטון, ג'מייקה - 19 באוקטובר 2014, לונדון) היה זמר רגאיי ומלחין ג'מייקני. הוא זכה לחשיפה ראשונה כסולן הלהקה The Paragons, הידועה בעיקר בזכות שירה "The Tide Is High", שחובר על ידי הולט, וחודש לאחר מכן על ידי להקת בלונדי ונהיה להיט גלובלי. השיר יצא לאור בשנת 1967. להיט נוסף של הלהקה היה "Wear You To The Ball". ב-1970 הוא התחיל קריירת סולו. עבודתו הידועה ביותר כאמן יחיד הייתה 1000 Volts of Holt, אלבום משנת 1974 המכיל גרסאות כיסוי לשירים. סגנון השירה של הולט, האיטי והרומנטי יחסית למוזיקאים בני-דורו, היה חלוצי בזמנו, והולט היה בין מפתחיו של סגנון רגאיי שהתפתח בבריטניה בשנות ה-70 של המאה ה-20, "Lovers Rock" (רוק של אוהבים). עם שינויי אופנות והתפשטות תורת הראסטפארי, ירדה קרנו של הולט. עם זאת, הוא עשה קאמבק ב-1982, כשהוציא את האלבום Police In Helicopter, ועיצב את שיערו בצורת ראסטות. שירו אשר נושא את שם האלבום, היה ללהיט. הולט הקליט עשרות אלבומים במהלך קריירה ארוכת שנים. הרשימה שלהלן אינה מלאה, אך היא מייצגת את מיטב אלבומיו (כפי שנבחרו על ידי Allmusic): A Love I Can Feel (1970) Holt (1973) Still in Chains (1973) 1000 Volts of Holt (1974) Dusty Roads (1974) The Further You Look (1974) Pledging My Love (1975) 3000 Volts of Holt (1977) Sweetie Come Brush Me (1980) Just the Two of Us (1982) Police in Helicopter (1983) For Lovers and Dancers (1984) Why I Care (1985) 16 Songs for Soulful Lovers (1986) The Hit List (1995) ג'ון הולט, במסד הנתונים הקולנועיים IMDb (באנגלית) ג'ון הולט, באתר AllMusic (באנגלית) ג'ון הולט, באתר MusicBrainz (באנגלית) ג'ון הולט, באתר Discogs (באנגלית) ג'ון הולט, באתר Songkick (באנגלית) ג'ון הולט, באתר Genius ג'ון הולט, באתר SecondHandSongs ביקורות על אלבומים של ג'ון הולט, באתר Reggae Reviews ‏ אורטל כהן, זמר הרגאיי ג'ון הולט מת בגיל 67, באתר ynet, 20 באוקטובר 2014
סוויד

האם התכוונתם ל... סווייד – להקה בריטית מחלוצות הבריטפופ שם משפחה ממקור ערבי: חנא סוויד – פוליטיקאי ערבי-ישראלי, ראש מועצת עילבון, וחבר הכנסת מטעם חד"ש יוּסֻף (ג'וֹ) סוויד – שחקן ערבי-ישראלי משה סוויד (השני) - רב ואב"ד ארם צובא ומחבר רויטל סויד – עורכת דין ישראלית וחברת הכנסת מטעם המחנה הציוני
דייוויד אי קלי

דייוויד אדווארד קלי (באנגלית: David Edward Kelley; נולד ב-4 באפריל 1956) הוא תסריטאי ומפיק טלוויזיה אמריקאי, זוכה פרס אמי לתסריט בסדרת דרמה. קלי הפיק את סדרות הטלוויזיה: "הפרקליטים", "אלי מקביל", "שיקגו-הופ", "בוסטון ליגל", "בוסטון פאבליק", "סודות העיר", "דוגי האוזר", "האחווה של פולין, ניו המפשייר" ואחרות. קלי החל את דרכו ככותב התסריט של הסדרה המשפטית פורצת הדרך "פרקליטי אל איי", אשר יצאה לאקרנים בשנת 1986 בהפקתו של סטיבן בוצ'קו ("בלוז לכחולי המדים", "NYPD Blue"). הרקע המשפטי הרחב של קלי, שהיה עד סמוך לכך עורך דין בבוסטון, סייע לו בבניית דמויות הסדרה. לאחר העונה החמישית של פרקליטי אל. איי, נטש קלי את הסדרה והפך למפיק עצמאי. מאז הוא חתום על כמה מהסדרות המצליחות בטלוויזיה האמריקנית. בשנת 2015 קלי יצר והפיק את סדרת הדרמת הרפואית "Monday Mornings" עבור רשת הטלוויזיה TNT. הסדרה הא עיבוד לספרו באותו שם של הנוירוכירורג סנג'אי גופטה. היא בוטלה לאחר עונה אחת. בשנת 2017 יצר והיה שותף לכתיבת הסדרה "מר מרצדס", המשודרת בשירות הסטרימינג Audience. בספטמבר 2019 עלתה לשידור עונתה השלישית של הסדרה. בשנת 2020 יצר את סדרת המתח והפשע "שמיים גדולים" לרשת ABC בכיכובם של קתרין ויניק וראיין פיליפה. בשנת 2021 שימש כמפיק בסדרה "Big Shot" שיצר בראד גארט לשירות הסטרימינג דיסני+. בהמשך של שנה זו החל קלי לעבוד על הסדרה החדשה שלו, "תשעה זרים מושלמים" המבוססת על רומן באותו השם מאת ליאן מוריארטי שפורסם בשנת 2018. בסדרה מככבים ניקול קידמן, מליסה מקארתי ולוק אוונס והיא עלתה בחודש אוגוסט בשירות הסטרימינג של הולו. בשנת 2022 יצר ושימש כמפיק בפועל בסדרה "סנגור במבחן", דרמה משפטית אשר משודרת בנטפליקס. בהמשך השנה יצר, הפיק וכתב את הסדרה "תיק נעדר" ברשת Peacock; המבוססת על הרומן הישראלי "תיק נעדר", שנכתב על ידי דרור משעני ויצא לאור בשנת 2011. באותה שנה החל לעבוד על המיני-סדרה "גבר במלואו"; אשר מבוססת על הספר באותו שם מאת טום וולף משנת 1998 אשר עתידה לעלות לאוויר במהלך 2023 בנטפליקס. בשנת 2023 יצר והפיק את המיני-סדרה "אהבה ומוות" עבור שירות סטרימינג של HBO Max בכיכובם של אליזבת אולסן, ג'סי פלמונס ולילי רייב. קלי נשוי לשחקנית מישל פייפר ולהם בן. מדיה וקבצים בנושא דייוויד אי קלי בוויקישיתוף דייוויד אי קלי, במסד הנתונים הקולנועיים IMDb (באנגלית) דייוויד אי קלי, באתר "אידיבי", מאגר הידע העברי לקולנוע ישראלי ועולמי דייוויד אי קלי, באתר AllMovie (באנגלית) דייוויד אי קלי, במסד הנתונים הקולנועיים KinoPoisk (ברוסית) דייוויד אי קלי, באתר Discogs (באנגלית) דייוויד אי קלי, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'אז הארנב

ג'אז הארנב (באנגלית: Jazz Jackrabbit) הוא משחק פלטפורמה שפותח על ידי חברת "אפיק מגהגיימס" ("אפיק גיימס" כיום). המשחק יצא ב-1994 עבור המחשב האישי. ב-2002 הוא עודכן עבור הגיימבוי אדוונס. גיבור המשחק הוא דמות של ארנב, המבוססת על אחד ממשלי איזופוס, "הצב והארנב". המשחק נוצר על ידי קליף בלסזינקי וארג'אן ברוסי, בהשראת משחקי קונסולות כמו "האחים סופר מריו", "מגה מן", ובעיקר "סוניק הקיפוד". בזמן ההוצאה של המשחק, הגרפיקה הנמרצת והמשחקיות המהירה היוו חידוש למחשב האישי. המגזין "PC Format" כינה אותו "משחק הארקייד של השנה". בעקבות הפופולריות של המשחק, יצא משחק המשך בשם "ג'אז הארנב 2" ב-1998. משחק נוסף, "ג'אז הארנב 3" שפותח בגרסת תלת מימד תוכנן לצאת בתחילת שנות ה-2000, אך בסוף בוטל מאחר שיוצרי המשחק לא הצליחו למצוא מוציא לאור. זמן קצר לאחר הביטול, הודלפה גרסת הדמו של המשחק לאינטרנט. שלושת אלפים שנים אחרי האירועים המתרחשים בסיפורו של איזופוס, המשל "הצב והארנב", ממשיכה היריבות בין צבים וארנבים. ג'אז ג'קרביט, תושב של כוכב לכת בדיוני בשם קרוטוס (Carrotus) שכל תושביו ארנבים צבעוניים, מבקר בפלנטות שונות כדי להציל את הנסיכה אווה אירלונג וקרוטוס מהצבים הטרוריסטים, שנשלטים על ידי המגלומן דבאן של. ג'אז הארנב דומה בפורמט למשחקי "סוניק הקיפוד". במשחק שישה פרקים, בכל אחד מהם שלושה עולמות ושלב בונוס אחד; בכל אחד מהעולמות קיימים שני שלבים ושלב בונוס, אליו מגיעים כשמוצאים אבן חן. לרוב ניתן לעבור דרך שלבים במהירות גבוהה. לעומת משחקי "סוניק הקיפוד", לג'אז יש קו חיים; הוא מפסיד "נקודות בריאות" כשהוא בא במגע עם אויבים, ומקבל נקודות כשהוא אוכל גזרים. אם קו הבריאות שלו מגיע לאפס, ג'אז הופך לאפר והשלב מתחיל מנקודת הביקורת האחרונה. במקור, המשחק נמכר על גבי דיסקטים. ניתן היה לרכוש את שלושת הפרקים הראשונים, שלושת הפרקים האחרונים או כל השישה. גרסת דיסק מיוחדת שיצאה אחר כך הכילה את כל ששת הפרקים המקוריים, שלושה פרקים חדשים, וגרסת חג המולד שנקראה "ארנב חגים". לג'אז הארנב יש הוצאת תוכנה שיתופית שמכילה את הפרק הראשון. בדצמבר 1994 יצא פרק חג המולד, "ארנב חגים", כמשחק יחיד. ב-1995 יצא "ארנב חגים" נוסף, עם עולמות חדשים, גם הוא כמשחק יחיד. גיים טיטאן פיתחה גרסה חדשה של ג'אז הארנב עבור הגיימבוי אדוונס של נינטנדו. המשחק הוצא על ידי ג'לקו בארצות הברית ב-19 בנובמבר 2002. בגרסה זו קיימים 24 שלבי שחקן יחיד ו-11 שלבי שחקנים מרובים. "JCS'94" הוא עורך רמות עבור ג'אז הארנב. יצא לראשונה ב-2003, וההוצאה האחרונה שלו הייתה בנובמבר 2005. יוצריו סייעו בפתרון מספר בעיות שעלו בפיתוח של "ג'אז פתוח". "ג'אז הארנב", במסד הנתונים הקולנועיים IMDb (באנגלית) ג'אז הארנב, באתר PCGamingWiki (באנגלית) JCS'94
מסוק תובלה

מסוק תובלה (בצה"ל מכונה מסוק סער) הוא מסוק המשמש להובלת נוסעים או ציוד. ערך מורחב – התפתחות המסוק פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. השימוש במסוקי תובלה החל בשלהי שנות ה-40 של המאה ה-20, אולם מלחמת קוריאה היא שהנחילה את המסוק כעובדה בשטח, והיא אף כונתה "אדמת ההוכחה של המסוק". מסוקי תובלה אזרחיים משמשים בעיקר להסעת נוסעים ולצרכים רפואיים. לאורך השנים נעשו ניסיונות ליצירת מערכות תחבורה ציבורית מבוססות מסוקים, אולם הן ננטשו בשל עליונות המטוס בתחום. מבחינה רפואית, מסוקים משמשים לפינוי פצועים ברחבי העולם, אולם ישנו דיון מדעי באשר ליעילות של פינוי מוסק ולנזק האפשרי שהוא גורם. במסוקי תובלה נעשה שימוש על ידי צבאות רבים, בעיקר לצורכי לוגיסטיקה, תמרון ופינוי. השימוש במסוקי תובלה מוטמע בתורת הלחימה. מסוקי תובלה לוגיסטיים לרוב אינם מחומשים, אך מסוקים המיועדים לתמרון ולפינוי לרוב נושאים מקלעים ואפילו רקטות להגנה על המסוק בעת פריקת וטעינת מטענם. רוברט מייסן, יונץ, הוצאת משרד הביטחון, 1987. מדיה וקבצים בנושא מסוק תובלה בוויקישיתוף Dr. Igor I. Sikorsky (1 ביוני 1955). "The Transport Helicopter". Proceedings of the Institution of Mechanical Engineers (באנגלית). 169 (1). {{cite journal}}: (עזרה) Jarir S. Dajani; Ralph G. Stortstrom; Dennis B. Warner (במרץ 1977). "The Potential for Helicopter Passenger Service in Major Urban Areas". NASA (באנגלית). {{cite journal}}: (עזרה) Stephen Dowling, Why helicopter airliners haven’t happened – yet, BBC, ‏27 במאי 2016 (באנגלית). Stephen Hodges Thomas; Timothy H. Harrison; Wende Reenstra Buras; Waleed K. Ahmed; Farah Cheema; Suzanne K. Wedel (בינואר 2002). "Helicopter transport and blunt trauma mortality: a multicenter trial". The Journal of Trauma (באנגלית). 52 (1): 136–45. doi:10.1097/00005373-200201000-00023. {{cite journal}}: (עזרה) Jean-Christophe Bouchut; Eric Van Lancker; Vincent Chritin; Pierre-Yves Gueugniaud (2011). "Physical Stressors during Neonatal Transport: Helicopter Compared with Ground Ambulance". Air Medical Journal (באנגלית). 30 (3): 134–139. doi:10.1016/j.amj.2010.11.001. M. Kit Delgado; Kristan L. Staudenmayer; N. Ewen Wang; David A. Spain; Sharada Weir; Douglas K. Owens; Jeremy D. Goldhaber-Fiebert (באוקטובר 2013). "Cost-Effectiveness of Helicopter Versus Ground Emergency Medical Services for Trauma Scene Transport in the United States". Annals of Emergency Medicine (באנגלית). 62 (4): 351–364. doi:10.1016/j.annemergmed.2013.02.025. {{cite journal}}: (עזרה) Major Joel P. Kane (1997). "Transport Helicopters: The Achilles Heel of Maneuver Warfare" (PDF) (באנגלית). United States Marine Corps. Lt.colonel Tamás Bali. "Peculiarities of the helicopter supported operations" (PDF) (באנגלית). Etienne de Durand; Benoît Michel; Elie Tenenbaum (בינואר 2012). Helicopter Warfare. The Future of Airmobility and Rotary Wing Combat (PDF). Focus stratégique (באנגלית). Vol. 32. Institut français des relations internationales. {{cite book}}: (עזרה)
מילון עולמי לעברית מדוברת

מילון עולמי לעברית מדוברת הוא מילון לסלנג עברי מאת דן בן אמוץ ונתיבה בן-יהודה, שראה אור בהוצאת א. לוין אפשטיין בשנת 1972 (המילה "עולמי" בשמו של המילון איננה במשמעות התקנית שלה, אלא במשמעות הסלנג: "עצום! גדול מאוד! נפלא! מצוין!", כהגדרתה במילון). חלוקת העבודה בין שני מחבריו של המילון מוצגת בסוף ההקדמה שלו: מי עשה מה? ובכן הגברת בן-יהודה אחראית לתחום הלשוני במילון ולהגדרת הערכים, ואילו מר בן-אמוץ אחראי למובאות המדגימות את מקום המילה והביטוי בשפה המדוברת, לבחירת החומר הגרפי ותאורו, לחוסר הרצינות ולברדק הכללי. שניהם אחראים במידה שווה לששת אלפים הממזרים (בערך) המכונסים כאן. המילון יצא לאור בשנת תשל"ב-1972, ובמרוצת העשור שלאחר מכן הופיע בכעשר מהדורות. בשנת תשמ"ב-1982 יצא בהוצאת זמורה-ביתן כרך המשך: "מילון אחול-מניוקי לעברית מדוברת", ובו אוסף נרחב נוסף של מונחי סלנג עבריים. המילון בנוי במבנה המקובל, כלומר מציג את המונחים בסדר אלפביתי, שמו של כל מונח כתוב בניקוד מלא (משימה לא פשוטה ברבים מהמונחים), ולאחריו באות ההגדרה ודוגמאות להמחשתה. בשולי המילון מופיעים איורים, אך שלא כמקובל, האיור אינו סמוך להגדרה המתאימה, אלא מהווה הגדרה ויזואלית עצמאית (לעיתים קיימת הגדרה מקבילה במקום אחר במילון, ופעמים רבות הכיתוב מתחת לאיור הוא האזכור היחיד במילון למושג זה). המילון, ובמיוחד הדוגמאות העסיסיות והאיורים המלווים בכיתובים שנונים, מהווה שילוב חינני של מילון רציני עם הומור. על הקריטריון שהנחה אותם בבחירת ערכים כתבו המחברים בהקדמתם: רק ערכים, שעל קיומם דה-פקטו אנו מוכנים להעיד בשבועה, זכו מצידנו להכרה דה-יורה. ובכל זאת, כדי לחזק את עדותנו ולהוציא מלב הקוראים את החשד שמילון זה הוא יצירתם הפרטית של העורכים, כללנו בו שפע של עדויות נוספות מתוך השירה, הספרות והעיתונות העברית. "מילון עולמי לעברית מדוברת" לא היה מילון סלנג עברי ראשון - קדם לו "מילון הסלנג הישראלי", בעריכת רפאל ספן, שיצא לאור בשנת 1965. אף על פי כן, "מילון עולמי לעברית מדוברת" היווה פריצת דרך בתחום זה, משום שמילונו של ספן זכה לתפוצה מצומצמת, ואילו מילונם של בן אמוץ ובן יהודה זכה לתפוצה רחבה ביותר. 'המילון לעברית מדוברת: ראיון עם נתיבה בן-יהודה על עבודתה עם דן בן אמוץ', לשון ועברית (כתב עת לענייני לשון, שפות והלשון העברית) 1 (1990), 21–26. תמר משמר, ‏נתיבה בן-יהודה ו'מלון עולמי לעברית מדוברת', תיאוריה וביקורת 12–13 (1999), עמ' 231–240 ש. ש., מילון עם "צחוק-בצד", מעריב, 4 בפברואר 1972
פירוז הראשון

פֵּירוֹז הָרִאשׁוֹן היה מלך האימפריה הסאסאנית בין השנים 459 – 484. פירוז היה בנו של יזדגרד השני וירש את אחיו, הורמיזד השלישי (457 – 459), לאחר שרצח אותו בסיועם של האפתליטים (עם ששכן במרכז אסיה, בין טורקמניסטן למערב סין של היום). פירוז חתר להגיע להסכם שלום עם האימפריה הביזנטית. הוא הצליח בכך, אך נכשל במאבקו באפתליטים. במהלך המלחמה נגדם נפל בשבי ונאלץ להפקיד את בנו, קבאד הראשון, כבן ערובה עד שיאסוף סכום כסף מספיק לכופר עבורו. לאחר ששחרר את בנו, צעד פירוז בראש צבאו מזרחה במטרה למנוע מהאפתלטים לבזוז את ממלכתו, אך איבד את דרכו במדבר, נפל בידיהם ונהרג. צבאו כמעט והושמד כליל. לאחר מותו עלה על כס השלטון אחיו, בלש. בימיו של פירוז, שהיה נתון להשפעתם הרבה של הזורואסטרים, סבלה האימפריה הססנידית מרעב, חוסר יציבות ופגעים נוספים. סופר דברי ימי פרס אף כתב עליו "מושל שהביא רעה, המזל הרע של עמו". פירוז נהג כלפי היהודים באכזריות רבה; הוא אסר והוציא להורג (470) את החכמים אמימר בר מר ינוקא ורב משרשיא בר פקוד ואת ראש הגולה הונא מרי בר מר זוטרא, חייב את היהודים להישפט בבתי המשפט הפרסיים, אסר על קיומם של בתי ספר יהודיים, בתי כנסת ובתי מדרש, מסר ילדים יהודים לחינוך זורואסטרי, וציווה, בעקבות תקרית שבה נהרגו שני אמגושים (כוהני דת; או, על פי דעה אחרת, בעקבות עלילת דם על הלקאתם), להרוג מחצית מיהודי אספהאן ולמכור את ילדיהם לעבדות (472, ייתכן שהילדים נמסרו לשמד). על מעשים אלו כונה בפי היהודים "פירוז רשיעא". גם את הנצרות רדף פירוז, אך לא את המינות הנסטוריאנית, שלא הייתה נהוגה ברחבי האימפריה הביזנטית. מדיה וקבצים בנושא פירוז הראשון בוויקישיתוף
עמעם (חשמל)

עַמְעַם (בלועזית: דִּימֶר) הוא רכיב המאפשר שינוי בשטף האור המופק מ גוף תאורה. קיימות מספר שיטות פעולה של עמעמים: עמעם המכיל מעגל חשמלי המשנה את צורת הגל של המתח החשמלי המגיע לנורה, ובכך מוריד או מעלה את עוצמת התאורה. זהו סוג העמעם הנפוץ מסוף המאה ה-20. עמעם המוריד ומעלה את המתח החשמלי. עמעם המבוסס על נגדים משתנים. לעמעמים המקובלים מאז סוף המאה ה-20 הנצילות החשמלית גבוהה. בעוד שנגד משתנה מאבד אנרגיה בצורת חום (נצילות נמוכה עד 0.5), עמעם הממתג (מכבה ומדליק לסירוגין) את האנרגיה העוברת דרכו, יכול תאורטית להגיע לנצילות הקרובה ל-1. קיימים עמעמים במגוון גדלים - החל ברכיב חשמלי, בגודל של מתג תאורה לשימוש ביתי, וכלה במכשירים להספק גבוה, המשמשים באולמות או בתאורת חוץ (למשל לתאורה בתיאטרון או להארה דקורטיבית של בניינים בלילה). עמעמים לשימוש ביתי שמיועדים לנורות ליבון והלוגן, נשלטים לרוב באופן ישיר (ידני), אם כי קיימות גם מערכות בשליטה מרחוק (למשל X10). עמעמים מקצועיים לתאורה פלאורסצנטית, פריקה (HID) ו-LED, נשלטים בדרך כלל באמצעות מערכות בקרה דיגיטליות (כגון DALI [ראשי תיבות של Digital Addressable Lighting Interface]) או אנלוגיות (0-10V). אחד העמעמים הראשונים היה ה-"Safety Dimmer", שיוצר ב-1890 על ידי הממציא האמריקאי גרנויל וודס (Granville Woods). עמעמים שהיו קיימים קודם לכן היו בלתי אמינים ונטו להישרף. בראשית הדרך נשלטו העמעמים ידנית באמצעות מתגים גדולים. אופן הפעלה זה חייב מעבר של מלוא ההספק החשמלי דרך העמעם - מה שלא תמיד היה נוח ולעיתים אף מסוכן, במיוחד בעמעמים של ערוצים רבים בהספק גבוה, שניתן היה למצוא, למשל, במועדוני בילוי או בתיאטראות. עם התחלת השימוש בעמעמים מבוססי טרנזיסטור נכנסו לשוק מערכות אנלוגיות לשליטה-מרחוק (בדרך כלל בתקן 0-10V), אשר אינן קשורות להספק המעומעם ולכן צורכות הספקים נמוכים יותר, מסוכנים פחות, ובהתאם גודלן הפיזי הצתמצם משמעותית. גם במערכות אלו כל עמעם משתמש בחוט פיקוד נפרד (אך בעל קוטר קטן בהרבה), דבר שמצריך חיווט חשמלי לעמדות בקרה של התאורה. רוב מערכות הבקרה שמותקנות מראשית המאה ה-21 משתמשות בפרוטוקולי בקרה דיגיטליים (למשל DMX) לשליטה במספר רב של עמעמים וציוד נוסף באמצעות כבל פיקוד יחיד. ב-1961 המציא ג'ואל ספירה (Joel Spira), מייסד חברת "Lutron Electronics", את העמעם הראשון המבוסס על התקן מצב-מוצק. עמעם זה התבסס על מיתוג הזרם (כיבוי והדלקה) בתדר 120 הרץ (פעמיים תדר רשת החשמל בארצות הברית), חסכוני באנרגיה וניתן להתקינו בקופסה של מפסק בקיר. מדיה וקבצים בנושא עמעם בוויקישיתוף
ליגת הבייסבול הישראלית

ליגת הבייסבול הישראלית (IBL) הייתה ליגה ישראלית לבייסבול. משחק הליגה הראשון נערך ב-24 ביוני 2007. בעונה הראשונה השתתפו בליגה שש קבוצות: נתניה טייגרס, בית שמש בלו סוקס (שזכתה באליפות), תל אביב לייטנינג, רעננה אקספרס, מודיעין מיראקל ופתח תקווה פיונירס. בישראל יש שלושה מגרשים למשחקי בייסבול רשמיים: מגרש הירקון (סמוך לכפר הבפטיסטים), מגרש גזר והספורטק בתל אביב. בבית שמש היה אמור להיבנות מגרש נוסף. בשל מיעוט שחקני בייסבול ישראלים, 108 משחקני הליגה בעונתה הראשונה היו שחקנים ממדינות זרות, רובם מארצות הברית. אורכו של משחק בליגה היה שבעה סיבובים (innings), לעומת המשחקים היותר ארוכים בארצות הברית ובמדינות אחרות (שמשחקים משחק מלא של תשעה סיבובים). כמו כן, תיקו במשחקי הליגה הוכרע על ידי "הום ראן דרבי", שבו לשלושה חובטים מכל קבוצה היו שישה ניסיונות כל אחד לחבוט את הכדור מחוץ לתחום המגרש מהמגיש שלהם (במשחק רגיל תיקו הוכרע על ידי הוספת סיבוב נוסף עד שלקבוצה היה יתרון). העונה השנייה בליגה (2008) בוטלה עקב קשיים כספיים אליהם נקלעה הליגה, אם כי היה בכוונת הנהלת הליגה לקיים משחקי ידידות במשך כשבוע בחודש אוגוסט. בסתיו 2017 הוקמה ליגת הבוגרים (סניורס) מחדש על ידי האגודה הישראלית לבייסבול, מאז התקיימה הליגה פעמיים בשנה - ליגת סתיו, וליגת הקיץ כשהיא כוללת בין 4 ל-6 קבוצות. בעונת 2020/2021 בליגת הסניורס משתתפות 4 קבוצות: בית שמש, משגב, רעננה ותל אביב. נבחרת ישראל בבייסבול אתר האינטרנט הרשמי של ליגת הבייסבול הישראלית האיגוד הישראלי לבייסבול כתבה בג'רוזלם פוסט. מתוך אתר הליגה. טבלת ליגת הסניורס לעונת 2020/2021, אתר איגוד הבייסבול הישראלי
בובספוג מכנסמרובע (דמות)

בובספוג מכנסמרובע (באנגלית: SpongeBob SquarePants; נולד ב-14 ביולי 1986) הוא הדמות הראשית בתוכנית טלוויזיה הקרויה על שמו. החל מהסרט "בובספוג הסרט: מבצע הצלה" משנת 2020, בובספוג משמש בתור הקמע של סרטי ניקלודיאון, והוא מופיע בסמל ההפקה שלהם. וכמו כן גם בסרטי ילדים של אולפני פאראמונט. בובספוג הוא ספוג ים, תמים, נלהב, רגיש, ילדותי, בעל צחוק צווחני וגבוה, קול צורם ומכנסיים רבועיים (אשר הקנו לו את שם משפחתו). נכשל בטסטים פעמים רבות (וממשיך להיכשל), לוחם קראטה, נהג חד-אופן, נגן יוקולילי, וצייד מדוזות. מתואר כ- "גיק", ובאחד הפרקים אף הלך עם פטריק לכנס ה- "ג'לי-קון" (בדיחה על כנס הקומיק-קון). כמו פטריק, גם בובספוג מעריץ את צמד גיבורי העל "איש הים ונער הפלא". בובספוג מתואר כספוג ים, שחי בתוך אננס, שנפל יום אחד לביקיני בוטום, עם חיית המחמד שלו גארי החילזון (המקבילה לחתול בעולם האמיתי). חלומו של בובספוג הוא להיות טבח הטיגון הטוב ביותר באוקיינוס כולו, והודות לעבודתו כטבח קציצות סרטן במסעדת הסרטן הפריך, הוא חי את חלומו מדי יום. בובספוג הוא אופטימי, ומנסה בכל כוחו להצליח, אך יש לו נטייה לגרום נזקים והוא מכניס את עצמו, ובדרך כלל גם את כל הסובבים אותו, לצרות. למרות זאת, בובספוג תמיד מסתכל על הצד החיובי של החיים; ההתלהבות והסקרנות הופכות אותו לדמות שאי אפשר לעמוד בפניה. התחביבים של בובספוג כוללים הפרחת בועות סבון, תפיסת מדוזות ושחרורן עם חברו הטוב ביותר, פטריק, ואימוני קראטה עם סנדי גר ברחוב קונץ' (הקונכייה) 123. דמותו של בובספוג נוצרה ועוצבה על ידי סטיבן הילנבורג. את הדמות מדבב טום קני שעבד עם הילנבורג גם בסדרה קודמת שלו, בגרסה העברית של התוכנית מדבב את דמותו של בובספוג השחקן עידו מוסרי. לפי המצוין בסדרה, בובספוג נולד בשנת 1986. על אף שהסדרה בה מככב בובספוג מיועדת לילדים, היא צברה פופולריות גם בקרב קהל מבוגר יותר, של בני נוער ולפרקים אף מבוגרים. בשנת 2005 הופיע בובספוג לצד דמויות מונפשות אחרות המכוונות לילדים בשיר לקידום גיוון חברתי וסובלנות. השיר עורר ביקורת מצדו של ג'יימס דובסון, מהארגון "Focus on the Family" (בעברית "פוקוס על המשפחה"), שטען כי בובספוג הוא "נציג ההומוסקסואלים". דובסון ביסס את טענתו על אחד הארגונים שהעניקו חסות לסרטון השיר. מאוחר יותר חזר בו דובסון מטענותיו. מדיה וקבצים בנושא בובספוג מכנסמרובע בוויקישיתוף בובספוג מכנסמרובע, ברשת החברתית אינסטגרם בובספוג מכנסמרובע, במסד הנתונים הקולנועיים IMDb (באנגלית)
היטל הוורת'

בכימיה, היטל הוורת' הוא שיטה לייצוג המבנה הטבעתי של חד-סוכרים תוך שמירה על מידע תלת־ממדי פשוט. ההיטל קרוי על שם הכימאי האנגלי וולטר הוורת'. להיטל הוורת' התכונות הבאות: אם לא סומן אחרת, כל האטומים הם אטומי פחמן. בדוגמה משמאל, כל האטומים הממוספרים מ-1 עד 6 הם אטומי פחמן. פחמן מספר 1 ידוע כפחמן האנומרי. אטומי מימן אינם מסומנים מפורשות. בדוגמה משמאל, לאטומי הפחמן 1 עד 6 מחוברים אטומי מימן, למרות שאין הם מסומנים. קו עבה מציין אטומים הקרובים יותר לצופה. בדוגמה, אטומים 2 ו-3 (וקבוצות ה-OH שלהם) הם הקרובים ביותר לצופה, אטומים 1 ו-4 רחוקים יותר, והאטומים הנותרים הם הרחוקים ביותר. הגדרת היטל הוורת' ב"ספר הזהב" של IUPAC
היטל נטה

בכימיה, היטל נטה הוא שיטה לרישום מולקולות עם סטריאוכימיה מלאה, בתמונה דו-ממדית. השיטה קרויה על שם הכימאי האיטלקי ג'וליו נטה, חתן פרס נובל לכימיה לשנת 1963. במולקולה פחמימנית, בה עמוד השדרה המולקולרי מורכב מאטומי פחמן בגאומטריה מולקולרית טטרהדרלית, עמוד השדרה הוא במישור הדף (או המסך). עבור מתמירים הפונים החוצה מהדף, לכיוון הצופה, הקשר הכימי מתואר על ידי משולש שחור; עבור מתמירים הפונים לתוך הדף, הרחק מן הצופה, הקשר הכימי מתואר על ידי משולש מקווקו. היטל נטה שימושי לייצוג הטקטיסיות (Tacticity) של פולימרים. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מרכז ש. דניאל אברהם לדיאלוג אסטרטגי

מרכז ש. דניאל אברהם לדיאלוג אסטרטגי פועל במסגרת המכללה האקדמית נתניה ועיסוקו המרכזי הוא שימוש בגישות חדשניות למציאת פתרונות לסכסוכים באזורנו ובעולם. המרכז הוא גוף מיסודו של המיליארדר והנדבן היהודי-אמריקאי ש. דניאל אברהם (אנ'). במרכז מכהנים זה לצד זה אנשי אקדמיה מובילים, אישים ידועי שם בזירה הפוליטית בעולם, אנשים אשר כיהנו בעבר כראשי מוסדות ביטחוניים, ואנשי עסקים. המרכז פועל בתחום המחקר באמצעות עבודות מחקר, קבוצות דיון, שולחנות עגולים וכנסים בין-לאומיים שמציפים נושאים בעלי חשיבות אסטרטגית. ארגון כנסים בינלאומיים המשלבים אנשי אקדמיה מובילים, לצדם של ראשי מדיניות, על מנת לעסוק בנושאים אקטואליים באזורנו ובעולם. יצירת קבוצות גישור המורכבות מראשי מדינות ומומחים בתחומים הרלוונטיים: ביטחון, אקדמיה וכלכלה, בניסיון לסייע על ידי מתן פתרונות לסכסוכים אזוריים ועולמיים. פרסום ניירות עמדה על ידי אנשי אקדמיה ומעצבי מדיניות ברחבי העולם אשר יעסקו בחיפוש פתרונות ייחודיים לקונפליקטים. אפרים סנה משה לוי אתר האינטרנט הרשמי של מרכז ש. דניאל אברהם לדיאלוג אסטרטגי המכללה האקדמית (נתניה), המרכז לדיאלוג אסטרטגי, דף שער בספרייה הלאומית פרסומי המרכז סא"ל במיל. משה לוי מונה ליו"ר המרכז לדיאלוג אסטרטגי במכללה האקדמית נתניה, באתר וואלה, 26 במרץ 2023
בית הספר הלאומי הגבוה לאמנויות היפות

בית הספר הלאומי הגבוה לאמנויות היפות או אקול נסיונל סופרייר דה בוז-אר (בצרפתית: École Nationale Supérieure des Beaux-Arts, נכתב בקיצור כ: ENSB-A; מכונה גם הבוז-אר של פריז), אשר בפריז, צרפת, הוא אחד מבתי הספר היוקרתיים ביותר בעולם לאמנות. זהו המפורסם והעתיק ביותר בין בתי הספר הנושאים את השם בית הספר לאמנויות יפות. בית הספר מורכב ממספר מבנים הממוקמים ברחוב בונפרט (אנ') מספר 14 שבגדה השמאלית, בין רציף מלקה (צר') לבין רחוב בונפרט, בלב רובע סן-ז'רמן-דה-פרה (אנ'), ממול מוזיאון הלובר השוכן מעברו השני של נהר הסן. בית-הספר נוסד בשנת 1648 על ידי שארל לה ברון בשם האקדמיה המלכותית לציור ולפיסול (אנ'). בשנת 1793 נדחק המוסד, אך ב-1816 שונה שמו בעת איחודו עם האקדמיה המלכותית לאדריכלות (אנ'). בין 1796 לבין 1800 פייר-אנרי דה ואלנסיין היה פרופסור לציור בבית הספר ויצר מדריכים ששימשו מספר דורות של ציירים חדשים. בית-הספר היה תחת חסות המלך עד שנת 1863, עד שהוצא צו קיסרי ב-13 בנובמבר אותה שנה, שמינה למוסד מנהל לתקופה של חמש שנים. כיום בית הספר הוא מוסד ציבורי ומצוי תחת פיקוחו של משרד התרבות. בית הספר הלאומי הגבוה לאמנויות היפות שבפריז הוא הראשון בסדרת בתי-ספר לאמנויות-היפות (Écoles des Beaux-Arts) במרכזים אזוריים בצרפת. מאז היווסדה ב-1648 הייתה האקדמיה המלכותית לציור ולפיסול מוסד צרפתי עילי להוראת אמנות. תוכנית הלימודים הובנתה סביב סדרת תחרויות אנונימיות שהגיעו לשיאן ב"פרס הגדול של האקדמיה המלכותית" (Grand prix de l'Académie Royale), המוכר יותר בשמו "פרס רומא" (Grand Prix de Rome), והזוכה בו קיבל מלגת לימודים ומושב באקדמיית צרפת ברומא. אתר האינטרנט הרשמי של בית הספר הלאומי הגבוה לאמנויות היפות (באנגלית) אתר האינטרנט הרשמי של בית הספר הלאומי הגבוה לאמנויות היפות (בצרפתית) בית הספר הלאומי הגבוה לאמנויות היפות, באתר אנציקלופדיה בריטניקה (באנגלית) סקירה של ""Dieux et Mortels"